PATVIRTINTA

 Alytaus r. Simno specialiosios mokyklos

 direktoriaus 2017 m. rugpjūčio 24 d.

 įsakymu Nr. V1-58(1.6)

**MOKINIŲ PAŽANGOS IR PASIEKIMŲ** **VERTINIMO**

**TVARKOS APRAŠAS**

**I. BENDROSIOS NUOSTATOS**

1. Simno specialiosios mokyklos Mokinių pažangos ir pasiekimų vertinimo tvarkos aprašas (toliau Aprašas) parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V1309, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija).

2. Apraše aptariami vertinimo tikslai, mokinių pasiekimų ir pažangos vertinimas ugdymo procese ir baigus programą, įvertinimų fiksavimas, vertinimo informacijos analizė, informavimas.

**II. APRAŠE VARTOJAMOS SĄVOKOS**

3. Ugdymo(si) rezultatai – palaipsniui įgyjamos dvasinę, intelektinę ir fizinę asmens brandą rodančios kompetencijos, apimančios žinias, supratimą, gebėjimus ir nuostatas.

4. Ugdymasis – dvasinių, intelektinių, fizinių asmens galių auginimasis bendraujant ir mokantis.

5. Mokymas – mokinio ir mokytojo sąveika, aplinkybės, skatinančios mokinį kurti savo žinojimą bei patirtį, aktyviai ieškoti ir autentiškai perprasti informaciją, patirti pažangą, siekiant atrasti asmeninę prasmę.

6. Mokymasis – aktyvus supratimo, reikšmių, patirčių ir prasmių konstravimo procesas, jau įgytų ir naujų žinių bei patirties siejimas, aiškiai suvokiant mokymosi tikslą ir į jį orientuojantis, planuojant, veikiant, vertinant ir reflektuojant mokymo(si) procesą, pažangą ir pasiekimus.

7. Mokinių pasiekimų ir pažangos vertinimas – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

8. Formuojamasis ugdomasis vertinimas – ugdymo(si) procese teikiamas abipusis atsakas, grįžtamasis ryšys, padedantis mokiniui gerinti mokymą(si), nukreipiantis, ką dar reikia išmokti, leidžiantis mokytojui pritaikyti mokymą, siekiant kuo geresnių rezultatų.

9. Kaupiamasis vertinimas – mokinių pasiekimų ir pažangos suminis vertinimas naudojant įvairius galimus vertinimo ir įsivertinimo būdus.

10. Įsivertinimas – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

11. Diagnostinis vertinimas – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga, numatomos tolesnio mokymosi galimybės, pagalba sunkumams įveikti.

**III. MOKINIŲ MOKYMOSI PASIEKIMŲ IR PAŽANGOS**

**VERTINIMO TIKSLAI**

12. Nustatyti mokinių pasiekimų lygį bei pažangą.

13. Išsiaiškinti kiekvieno mokinio stiprybes, ugdymosi poreikius.

14. Kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos.

15. Teikti savalaikį grįžtamąjį ryšį mokiniams ir mokytojams, gerinant mokymo(si) proceso kokybę.

16. Apibendrinti, susumuoti atskiro mokymosi laikotarpio (baigiant pusmetį, mokslo metus) ir mokymosi pagal pradinio, pagrindinio ar vidurinio ugdymo programą rezultatus.

17. Vertinti ugdymo kokybę, identifikuoti problemas ir inicijuoti reikalingus sprendimus.

**IV. VERTINIMAS UGDYMO PROCESE**

18. Mokytojai, remdamiesi bendrosiose programose iškeltais tikslais ilgalaikiuose dalyko planuose nurodo klasės mokinių vertinimo kriterijus.

19. Vertinimą ugdymo procese sudaro vienas kitą sąlygojantys diagnostinis ir kriterinis formuojamasis vertinimo tipai.

20. Diagnostinis vertinimas – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus dalyko programos temą, skyrių, programos dalį.

 21. Kriterinis formuojamasis vertinimas – tai nuolatinis mokinio vertinimas stebint jo individualų, grupinį darbą įvairiose situacijose, individualiai aptariant jo mokymosi sėkmingumą, daromą pažangą.

 22. Mokytojai, pradėdami naują skyrių (temą), su mokiniais aptaria tikslus, uždavinius, darbo metodus, vertinimo kriterijus, formas.

 23. Mokinių žinios, gebėjimai, įgūdžiai, pastangos, pažanga vertinami pagal bendrosios programos reikalavimus ir Mokyklos mokinių pažangos ir pasiekimų vertinimo tvarkos aprašą.

24. Mokinių, besimokančių pagal pradinio ugdymo individualizuotą programą (1 klasė) ir pagrindinio ugdymo individualizuotą programą (5 klasė) bei naujai atvykusių mokinių adaptacijos laikotarpiu pasiekimai ir pažanga pažymiais nevertinami 1 mėnesį. Pažangai ir pasiekimams vertinti taikomas formuojamasis vertinimas (žodžiu) ir pasiekimai fiksuojami mokinio pasiekimų aplanke. Naujai atvykusiems mokiniams Individualizuotos ugdymo programos (1 mėnesiui) parengiamos per 3 dienas nuo atvykimo, susipažinus su mokymosi pasiekimais ir įvertinimais gautais iš kitos mokyklos.

 25. 1–4 pradinio ugdymo specialiosiose lavinamosiose klasėse taikomas ideografinis vertinimas (vertinama aprašomuoju būdu).

 26. Mokinių pasiekimai 1–4 specialiosiose lavinamosiose klasėse pasibaigus pusmečiui ar mokslo metams vertinami įrašu „pp“, „np“.

 27. 5–10 pagrindinio ugdymo specialiųjų lavinamųjų klasių mokinių pažanga ir pasiekimai, gebėjimai, nuostatos ir kompetencijos vertinami 1–10 balų vertinimo sistema.

 28. Mokinių, su vidutiniu, žymiu ar labai žymiu intelekto sutrikimu integruotų į specialiąją (5–10) klasę, pasiekimai vertinami įrašu „įskaityta“, „neįskaityta“ .

 29. Socialinių įgūdžių I-II-III ugdymo klasių mokinių pažanga ir pasiekimai, gebėjimai, nuostatos ir kompetencijos vertinami įrašu „įskaityta“, „neįskaityta“.

30. Mokinių pasiekimai 5–10 specialiosiose lavinamosiose klasėse, įgyti mokantis dorinio ugdymo (tikyba), kūno kultūros, muzikos, dailės, buities kultūros, sveikatos ugdymo ir ugdymo karjerai pasiekimai vertinami įrašu „įskaityta“, „neįskaityta“.

31. Įrašas „atleista“ įrašomas, jeigu mokinys yra atleistas nuo kūno kultūros pamokų pagal gydytojo rekomendaciją ir mokyklos vadovo įsakymą.

 32. Vertinimo skalė:

 32.1. 5–10 specialiųjų lavinamųjų klasių mokinių vertinimas:

|  |  |
| --- | --- |
| **Trumpas apibūdinimas** | **Įvertinimas** |
| puikiai  | 10 (dešimt) |  |
| labai gerai  | 9 (devyni) |  |
| gerai  | 8 (aštuoni) |  |
| pakankamai gerai  | 7 (septyni) |
| vidutiniškai  | 6 (šeši) |  |
| patenkinamai  | 5 (penki) |  |
| pakankamai patenkinamai  | 4 (keturi) |  |
| nepatenkinamai  | 3 (trys) |  |
| blogai  | 2 (du) |  |
| labai blogai  | 1 (vienas) |  |
| pasiekimai nėra įvertinti | Neįskaityta |

 32.1. 5–10 specialiosiose lavinamosiose klasėse integruotų mokinių su vidutiniu, žymiu ir labai žymiu intelekto sutrikimu ir socialinių įgūdžių I-II-III ugdymo klasės mokinių vertinimai:

|  |  |
| --- | --- |
| **Trumpas apibūdinimas** | **Įvertinimas** |
| puikiai  | Įskaityta |
| labai gerai  |
| gerai  |
| pakankamai gerai  |
| vidutiniškai  |
| patenkinamai  |
| pakankamai patenkinamai  |
| nepatenkinamai  | Neįskaityta |
| blogai  |
| labai blogai  |
| pasiekimai nėra įvertinti |

32. Mokinių mokymosi pasiekimų vertinimo sistemingumas:

32.1. jei dalykui mokyti skirta 1 pamoka per savaitę, įvertinama ne mažiau kaip 3 pažymiais / įskaitomis per mėnesį;

32.2. jei dalykui mokyti skirtos 2 pamokos per savaitę, įvertinama ne mažiau kaip 4 pažymiais / įskaitomis per mėnesį;

32.3. jei dalykui mokyti skirta 3–4 pamokos per savaitę, įvertinama ne mažiau kaip 5 pažymiais / įskaitomis per mėnesį;

 32.4. jei dalykui mokyti skirta 5–6 pamokos per savaitę, vertinama ne mažiau kaip 7 pažymiais / įskaitomis per mėnesį.

 33. Individualių gydomosios kūno kultūros pratybų pasiekimai nevertinami.

 34. Pasibaigus pusmečiui ir mokslo metams kiekvienam mokiniui rengiami mokymosi pasiekimų ir pažangos vertinimo aprašai.

 35. Pasibaigus pusmečiui ir mokslo metams, mokiniui lankančiam logopedines pratybas, rengiami vertinimo aprašai.

 36. Kiekvienam 1–10 specialiosios lavinamosios ir socialinių įgūdžių ugdymo klasės mokiniui suformuojamas ugdymosi pasiekimų aplankas (klasės mokytojų pasirinkta forma), kuriame talpinami ir kaupiami mokinių darbai, užduočių lapai, testai, sąsiuviniai ir kt.

 37. 1–10 specialiųjų lavinamųjų ir socialinių įgūdžių ugdymo klasių mokinių pažanga ir pasiekimai pastoviai fiksuojami elektroniniame dienyne.

**V. VERTINIMAS BAIGUS UGDYMO PROGRAMĄ AR JOS DALĮ**

 38. Pusmečio ir mokslo metų pabaigoje mokinio mokymosi pasiekimai ir įvertinimo rezultatai apibendrinami ir fiksuojami el. dienyne:

 38.1. 1–4 specialiosiose lavinamosiose pradinio ugdymo klasėse „pp“ (padarė pažangą), „np“ (nepadarė pažangos);

 38.2. 5–10 specialiosiose lavinamosiose klasėse I ir II pusmečio pažymys vedamas skaičiuojant pažymių vidurkį. Metinis pažymys vedamas skaičiuojant I ir II pusmečio pažymių vidurkį, atsižvelgiant į padarytą pažangą.

 38.3. 5–10 specialiosiose lavinamosiose klasėse integruotų mokinių su vidutiniu, žymiu ir labai žymiu intelekto sutrikimu ir socialinių įgūdžių I-II-III ugdymo klasių mokiniai vertinami įrašu „įskaityta“, „neįskaityta“.

 38.4. patenkinamas įvertinimas – įrašai: „atleista“ („atl“), „įskaityta“ („įsk“), 4–10 balų įvertinimas;

 38.5. nepatenkinamas įvertinimas – įrašai: „neįskaityta“ („neįsk“), 1–3 balų įvertinimas.

 39. Pusmečių / metiniai pažymiai, kai yra neįskaityta ar įvertinimas neigiamas, vedami taip:

|  |  |  |  |
| --- | --- | --- | --- |
| I pusmetis | II pusmetis | Metinis | Pastabos |
| 3 | 4 | 4 | - |   |
| Neįskaityta | Įskaityta | Įskaityta |
| 4 | 3 | 3 | Paliekamas kartoti ugdymo programą. |  |
| Įskaityta | Neįskaityta | Neįskaityta |
| Neįskaityta | 5 | Neįskaityta | Paliekamas kartoti ugdymo programą. |  |
| 5 | Neįskaityta | Neįskaityta | Paliekamas kartoti ugdymo programą. |  |
| Neįskaityta | Neįskaityta | Neįskaityta |

40. Mokinys, turintis kai kurių ugdymo plano dalykų nepatenkinamus metinius įvertinimus, paliekamas kartoti ugdymo programą. Nesutinkantiems antramečiauti skiriami papildomi darbai savarankiškam mokymuisi. Iki rugsėjo 3 d., papildomus darbus skyręs mokytojas, įvertina pasiekimus.

 41. Pusmečių ir metiniai įvertinimai išvedami ne vėliau kaip paskutinę pusmečio ar mokslo metų dieną.

 42. Mokytojai paskutinę pusmečio (mokslo metų) pamoką organizuoja mokymosi pasiekimų ir pažangos įsivertinimą:

 42.1. mokiniai analizuoja mokymąsi, padarytą pažangą, su mokytoju aptaria sėkmes ir nesėkmes, planuoja tolesnį mokymąsi;

 42.2. mokytojai apibendrina informaciją apie mokinio ir klasės pasiekimus bei padarytą pažangą ir, jei reikalinga, koreguoja ugdymo procesą.

 43. Mokytojų tarybos posėdžiuose mokytojai analizuoja I ir II pusmečio, metinio mokymosi pasiekimų rezultatus. Priima sprendimus dėl mokymo metodų ir strategijų, mokymosi užduočių, šaltinių tinkamumo, išteklių panaudojimo veiksmingumo, ugdymo tikslų realumo.

**VI. SUPAŽINDINIMAS SU VERTINIMU IR ĮVERTINIMU**

 44.Supažindinimas su vertinimu:

 44.1. rugsėjo mėnesį per pirmąją savo dalyko pamoką kiekvienas mokytojas supažindina mokinius su savo dalyko, pasirenkamojo dalyko programa, mokinių mokymosi pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas;

 44.2. su mokyklos vertinimo aprašu tėvai (globėjai, rūpintojai) supažindinami pirmame visuotiniame tėvų susirinkime.

45. Supažindinimas su įvertinimu:

 46.1. mokymosi pasiekimai fiksuojami elektroniniame dienyne. Neturintys galimybių naudotis internetu tėvai (globėjai, rūpintojai) raštu informuojami apie vaiko mokymąsi kartą per mėnesį;

 46.2. atsiradus mokymosi problemoms, tėvai (globėjai, rūpintojai) apie mokymosi pasiekimus informuojami įvairiais būdais: skambinant, individualiai kalbantis, rašant laiškus;

 46.3. mokytojai, klasės vadovai, kiti su mokinio ugdymu susiję pedagogai individualių konsultacijų metu kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato būdus gerinti mokinio ugdymo(si) pasiekimus, prireikus koreguoja mokinio individualizuotą ugdymo programą;

 46.4. mokiniams, jų tėvams (globėjams, rūpintojams) pageidaujant, mokyklos nustatyta tvarka gali būti peržiūrėti gauti pasiekimų įvertinimai;

 46.5. su direktoriaus įsakymu dėl mokinių kėlimo į aukštesnę klasę, ugdymo programos baigimo ar palikimo kartoti ugdymo programą, klasės vadovas mokinio tėvus (globėjus, rūpintojus) supažindina ne vėliau kaip per 3 dienas.

**VIII. VERTINIMO DALYVIAI IR JŲ VAIDMUO**

 47. Mokiniai:

 47.1. kartu su mokytoju aptaria numatomus mokymosi pasiekimus, užduotis bei vertinimo kriterijus;

 47.2. nagrinėja vertinimo informaciją;

 47.3. mokytojo padedami, mokosi vertinti ir įsivertinti savo pasiekimus bei pažangą. Atsižvelgdami į savo mokymosi sėkmę, planuoja tolesnį mokymąsi, kelia sau ateities tikslus.

 49. Mokinių tėvai (globėjai, rūpintojai):

 49.1. gauna aiškią, laiku ir reguliariai pateikiamą informaciją apie vaiko mokymąsi, pažangą bei pasiekimus, mokymosi spragas ir reikiamą pagalbą;

 49.2. jiems teikiama informacija apie vertinimo kriterijus, procedūras ir tvarką.

 50. Mokytojai:

 50.1. pagal pasirinktą būdą planuoja ir atlieka mokinių pažangos bei pasiekimų vertinimą ugdymo procese;

 50.2. apibendrina ir įvertina mokinio pasiekimus;

 50.3. mokykloje nustatyta tvarka fiksuoja vertinimo informaciją;

 50.4. informuoja mokinius, jų tėvus, kitus mokytojus, mokyklos vadovus apie mokinių mokymąsi, pasiekimus ir spragas;

 50.5. remdamiesi vertinimo informacija, analizuoja ir koreguoja mokinių mokymą ir mokymąsi;

 50.6. rūpinasi, kad mokiniams, turintiems mokymosi sunkumų, būtų laiku suteikiama reikiama pagalba;

 50.7. derina tarp savęs mokinių pažangos bei pasiekimų vertinimo metodikas.

 51. Mokykla:

 51.1. nustato bendrą mokinių pažangos bei pasiekimų vertinimo, informacijos rinkimo, fiksavimo bei panaudojimo tvarką;

 51.2. užtikrina vertinimo metodikų dermę pereinant iš klasės į klasę, iš vienos ugdymo pakopos į kitą, tarp atskirų dalykų.

 51.3. reguliariai organizuoja mokinių pasiekimų aptarimus su tėvais (du kartus per metus), teikia pagalbą mokymosi problemų turintiems mokiniams;

 51.4. vertina mokyklos ir mokytojo darbo kokybę, remdamasi mokinių pasiekimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pritarta
Mokytojų tarybos posėdyje

2017 m. birželio 15 d.

protokolu Nr. V7-33(4.2)